MANA 23 NOIEMBRIE

Căci aveți nevoie de răbdare [îndurare voioasă, constanță], ca după ce ați împlinit voia lui Dumnezeu, să puteți căpăta ce v-a fost făgăduit. — Evr. 10:36 (Cornilescu)

Vedem aici că proba este nu numai de a face voia lui Dumnezeu, ci, după ce am ajuns la acest punct, la această țintă a caracterului în inima și voința noastră (și numai în parte în trup), trebuie ca prin îndurare răbdătoare să stabilim voința dreaptă a lui Dumnezeu ca legea inimilor noastre, ca regula vieții în toate împrejurările și condițiile. Atunci numai, și nu mai înainte, putem fi într-o stare de inimă potrivită pentru Împărăție. Apostolul Iacov zice: „încercarea credinței voastre lucrează răbdare” [îndurare răbdătoare], ceea ce înseamnă că dacă credința noastră rezistă încercării ea va produce această calitate a îndurării răbdătoare. Desigur, pe de altă parte, dacă nu ajungem la îndurarea răbdătoare înseamnă că credința noastră n-a suportat proba satisfăcător, că nu suntem potriviți pentru Împărăție. — Z. '01-117