CÂNTĂRI ÎN NOAPTE 14 AUGUST

Atunci Diavolul L-a lăsat. Și iată, niște îngeri au venit la Isus să-I slujească. Matei 4:11

Refuzul total al Domnului nostru în privința oricărei alte căi de a-Și duce la îndeplinire misiunea în afară de aceea pe care Tatăl o marcase, calea jertfirii de sine, calea îngustă, a fost într-adevăr o mare victorie. Adversarul L-a lăsat, negăsind nimic în El pe care să pună stăpânire sau la care să lucreze, atât de complet loial a fost El Cuvântului și Spiritului lui Iehova. Și apoi, încercarea terminându-se, sfinții îngeri au venit și I-au slujit Domnului — fără îndoială aducându-I întăritoarele pentru obținerea cărora refuzase să-Și exercite puterea divin. Și putem recunoaște că așa este și experiența urmașilor Domnului; odată cu biruința vine o binecuvântare de la Domnul, părtășia Spiritului, împrospătarea inimii, o înțelegere a favorii divine care întărește pentru proba următoare. W. T. 1900-35 (R 2568:4) (Cântarea 64)