MANA 25 IULIE

Unul singur este Dătătorul legii și Judecătorul: Acela care are putere să mântuiască și să piardă. Dar tu cine ești să judeci pe aproapele tău? — Iac. 4:12

Cu acest gând se armonizează ceea ce spune apostolul Pavel, că nici lumea, nici frații nu-l pot judeca — că numai Domnul, care poate citi inima și poate cunoaște toate împrejurările, încercările și slăbiciunile cu care trebuie luptat, îl poate judeca cum trebuie. „Ba încă”, declară apostolul, „nici eu însumi nu mă judec” (1 Cor. 4:3). Este o metodă excelentă a nu condamna nici pe alții care pretind că umblă în mod conștiincios ca și copii ai Domnului și a nu ne condamna nici chiar pe noi înșine în împrejurări asemănătoare. Zi de zi trebuie să stăruim înainte, făcând tot ce putem mai bine pentru a cultiva darurile cerești și pentru a servi Învățătorului nostru, lăsând rezultatele în grija Domnului. — Z '99-139