CÂNTĂRI ÎN NOAPTE 14 APRILIE

Mare este credința ta; facă-ți-se după cum voiești. Matei 15:28

Cu cât studiem mai mult acest subiect al credinței, cu atât suntem mai convinși că în ochii lui Dumnezeu credința este nu numai indispensabilă, ci și foarte prețioasă. Nu putem veni la Dumnezeu fără credință, nu putem rămâne în iubirea Lui fără credință, nu putem primi zi de zi îndurările, binecuvântările și conducerile Sale decât prin credință în promisiunile Sale. Noi nu ne putem realiza în calitate de copii ai Lui, concepuți de Spiritul sfânt, moștenitori ai lui Dumnezeu și moștenitori împreună cu Isus Cristos Domnul nostru, decât dacă exercităm credință în Cuvântul făgăduinței în acest scop. Nu putem înainta zi de zi urmându-L pe Domnul decât dacă suntem dispuși să umblăm prin credință și nu prin vedere, pentru că aceasta este proba pe care El o pune pentru toți credincioșii Lui. Nu putem vedea cum împotrivirile lumii, ale cărnii și ale diavolului, care nouă ni se par atât de dăunătoare, sunt binecuvântări deghizate, numai dacă exercităm credință în făgăduințele lui Dumnezeu că așa va fi. Prin urmare, nu putem fi pregătiți pentru împărăția cerească în gloriile, binecuvântările și privilegiile ei, decât dacă acum avem și exercităm credința care ne va permite să profităm de diferitele lecții care ne sunt date în școala lui Cristos. W. T. 1906-171 (R 3787:5) (Cântarea 48)