CÂNTĂRI ÎN NOAPTE 28 DECEMBRIE

Dacă ne mărturisim păcatele, El este credincios și drept ca să ne ierte păcatele și să ne curățească de orice nedreptate. 1 Ioan 1:9

Este evident că Domnul a prevăzut că poporul Său ar putea ajunge atât de rușinat de eșecurile lor repetate prin slăbiciunile moștenite ale trupului, încât El a pregătit îndemnul special pentru încurajarea lor: „Să ne apropiem, deci, cu deplină îndrăzneală de scaunul harului, ca să căpătăm îndurare și să aflăm har, ca să avem ajutor la momentul potrivit”. Acesta este un lucru bine de amintit. La încheierea anului și la începutul unui an nou îi îndemnăm pe toți creștinii să-și facă socoteala zilnică cu Domnul și niciodată să nu se retragă la odihnă fără să fi obținut acest har al iertării și al ajutorului. Dar dacă cineva a amânat problema și un nor a venit între el și Domnul, să se folosească de aceste făgăduințe la sfârșitul acestui an astfel încât să înceapă noul an cu o foaie albă — cu zâmbetul feței Tatălui lor peste ei, cu părtășia Mântuitorului lor și cu noi hotărâri pentru seriozitate și grijă în mersul pe urmele Lui. W. T. 1911-444 (R 4932:1) (Cântarea 242)